
REFERATUL DE APROBARE A PROIECTULUI DE HOTĂRÂRE

[bookmark: _Hlk113259001][bookmark: _Hlk136003327]privind aprobarea documentației tehnico-economice și a indicatorilor tehnico-economici faza DALI aferenți obiectivului de investiție „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” din cadrul proiectului „ Creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara”,  finanțat prin fonduri europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice



1. Descrierea situației actuale

În prezent clădirea Spitalului Clinic Municipal de Urgență Timișoara situată pe str. Ghe. Dima, nr 5. este mare consumatoare de energie ținând seama de activitatea desfășurată în această unitate și de anul construcției acesteia. Pentru realizarea investiției a fost solicitată finanțare din fonduri europene nerambursabile, apelul de proiecte care s-a deschis prin Componenta 5 – Valul Renovării – Planul Național Redresare și Reziliență (PNRR 2020-2026). 
[bookmark: _Hlk136003598]În vederea semnării contractului de finanțare, a fost  aprobată Hotărârea Consiliului Local nr.15/19.01.2023 privind aprobarea depunerii  proiectului „Creșterea eficienței energetice prin reabilitare termică construcții și instalații la  „Creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență”,  pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.
  	
	
2. Schimbări preconizate și rezultate așteptate

	Obiectivul general al proiectului îl reprezintă creșterea eficienței energetice a clădirii Spitalului Clinic Municipal de Urgență Timișoara, prin realizarea unor lucrări de intervenție care determină diminuarea consumurilor energetice și lucrări conexe care contribuie la implementarea proiectului.
	Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, creșterea independenței energetice prin reducerea consumului de combustibil utilizat la prepararea agentului termic.
Indicatorii de proiect care fac obiectul monitorizării implementării și performanței investiției propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creștere a eficienței energetice.
[bookmark: _Hlk136003504]În conformitate cu prevederile Acordului de Parteneriat, Spitalul Clinic Municipal de Urgență Timișoara, în calitate de Partener de Proiect, a înaintat Municipiului Timișoara, în calitate de Lider, documentația tehnico-economică faza DALI pentru obiectivul de investiție „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” în vederea avizării în cadrul comisiei tehnico-economice.
 D.A.L.I. a fost elaborată în baza HG nr.907/2016, a avizelor obținute la faza DALI, a cerințelor prevăzute în ghidul solicitantului PNRR 2020-2026, C5 – Valul Renovării, inclusiv a criteriului DNSH „Do No Significant Harm”.
[bookmark: _Hlk135801213]    Potrivit Ordinului pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 - Valul renovării, axa 2 — Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice), beneficiarii au obligația de a prezenta după semnarea contractului de finanțare nr. 9135/24.01.2023, dar nu mai târziu de 3 luni de la data intrării în vigoare a contractului de finanțare, să transmită documentația tehnico-economică elaborată și hotărârea de consiliu local de aprobare a documentației tehnico-economice și a indicatorilor tehnico-economici – faza DALI.


3. Alte informații:
Documentația tehnico-economică faza de DALI cu indicatorii tehnico-economici aferenți obiectivului de investiție „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” din cadrul proiectului „Creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” a fost elaborată, prin grija Spitalului Clinic Municipal de Urgență Timișoara de către Fabrica De Proiecte S.R.L, în calitate de Proiectant.
 
4. Concluzii:
Având în vedere cele de mai sus, considerăm necesară și oportună parcurgerea mai departe a pașilor de aprobare a proiectului de hotărâre privind aprobarea documentaţiei tehnico-economice și a indicatorilor tehnico-economici faza D.A.L.I. aferenți obiectivului de investiție „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” elaborată și înaintată prin grija Spitalului Clinic Municipal de Urgență Timișoara, în calitate de Partener de Proiect, „Creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara”, în conformitate cu prevederile ghidului solicitantului PNRR 2020-2026, C5 – Valul Renovării.

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

